《防秋登嘉峪楼纪事 其二》
明代·陈其学

紫峪横霄客路穷，壮怀长啸对秋蓬。风翻云海寒烟外，雪涨天秋夕照中。

回纥叩关先贡马，牙蛮隔塞未归鸿。伊州歌遍黄花戍，草色离离故垒空。

作者简介：（约1513—1593）明秋东蓬莱人，号竹庵，一号行庵。陈鼎子。嘉靖二十三年进士。授行人，擢御史。沉静自守，不事趋谒。尝以钱法及盐政事劾锦衣卫陆炳。累升总督陕西、宣大军务，守边甚严，击斩叛人丘富等。官至南京刑部尚书，致仕归。卒谥恭靖。